আর্মেনিয়া
আর্মেনিয়াতে নগরায়নের হার উচ্চ। এখানে প্রায় দুই-তৃতীয়াংশ লোক শহরে বাস করে। নদী উপত্যকায়, বিশেষত হ্রাজদান নদীর তীরে বসতির ঘনত্ব বেশি। হ্রাজদান নদীর তীরেই আর্মেনিয়ার বৃহত্তম শহর ও রাজধানী ইয়েরেভান অবস্থিত। আর্মেনিয়ার দ্বিতীয় বৃহত্তম শহর হল গিয়ুম্‌রি। ১৯৮৮ সালে গিয়ুম্‌রি শহর এক ভয়াবহ ভূমিকম্পের শিকার হয়।
মিয়ানমারের শহর
ইয়াংগুন মায়ানমারের রাজধানী, বৃহত্তম শহর ও প্রধান সমুদ্রবন্দর। মধ্য মায়ানমারে অবস্থিত ম্যান্ডালে একটি গুরুত্বপূর্ণ বাণিজ্যকেন্দ্র। অন্যান্য গুরুত্বপূর্ণ শহরের মধ্যে আছে মার্তাবান উপসাগরের তীরে অবস্থিত মুলমেইন, এবং বঙ্গোপসাগরের তীরে অবস্থিত গুরুত্বপূর্ণ বন্দর শহর সিত্তোয়ে।